Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 79

14. Általában egy adott határokon átnyúló átutalás esetében a kezdeményezõ bankja nem a kedvezményezett bankját választja. Ez azonban nem jelenti azt, hogy a bankok között az ügyfelekért ne merülne fel verseny. A verseny eltérõ szinteken, változó mértékben létezhet. Az adott esetben az érintett piac meghatározása érdekében figyelembe kell venni a verseny mértékét ezeken az eltérõ szinteken. Rendszeren belüli verseny alakul ki, amikor az adott rendszerben részt vevõ bankok versenyeznek az ügyfelekért az árak és a feltételek legjobb kombinációinak felkínálásával a határokon átnyúló átutalások teljesítése és elnyerése érdekében. Rendszerközi verseny alakul ki, amikor különbözõ határokon átnyúló átutalási rendszerekben részt vevõ bankok versenyeznek az ügyfelekért. Eszközön belüli verseny alakul ki, amikor a bankok a határokon átnyúló átutalás eltérõ, de egymással felcserélhetõ típusait kínálják, például sürgõs vagy nem sürgõs átutalásokat, illetve további információkat hordozó vagy nem hordozó átutalásokat. Eszközök közötti verseny alakul ki, ha a határokon átnyúló átutalásokon kívüli határokon átnyúló fizetési eszközök határokon átnyúló átutalásokkal cserélhetõk fel.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes